1 sentyabrdan qonunchilikda qanday o‘zgarishlar bo‘ladi?

Ish haqi, pensiyalar, stipendiyalar va nafaqalar miqdori oshiriladi
Prezident farmoni bilan 2021 yil 1 sentyabrdan boshlab O‘zbekistonda minimal pensiya va nafaqalar miqdori oshiriladi.
Farmonga ko‘ra:
Kam ta'minlangan oilalarga bolalar nafaqasi joriy etiladi
Prezident farmoniga asosan 14 yoshgacha bolalari bo‘lgan oilalarga nafaqa hamda bola 2 yoshga to‘lguniga qadar uni parvarish qilish nafaqasi o‘rniga kam ta'minlangan oilalarga bolalar nafaqasi joriy etiladi.
Bolalar nafaqasini tayinlashda:
Shuningdek, yakka-yolg‘iz bo‘lgan fuqarolarga, farzandi bo‘lmagan yoki barcha farzandlari 18 yoshdan katta bo‘lgan kam ta'minlangan oilalarga moddiy yordam tayinlanadi.
2021 yil 1 sentyabrdan boshlab bolalar nafaqasi va kam ta'minlangan oilalarga moddiy yordam to‘lovlari quyidagi miqdorlarda belgilandi:
a) bolalar nafaqasining har oylik miqdori:
b) kam ta'minlangan oilalar uchun moddiy yordamning oylik miqdori — 380 000 so‘m.
Haydovchilardan bir qator hujjatlarni talab qilish tartibi bekor qilinadi
Hukumat qarori bilan haydovchilardan avtomototransport vositasini boshqarish uchun ishonchnoma (notarial tartibda tasdiqlangan), texnik ko‘rikdan o‘tkazilganligi to‘g‘risidagi ma'lumot, avtotransport vositalari oynalarining tusini o‘zgartirishga (qoraytirishga) ruxsatnoma elektron shaklga o‘tkazish orqali mazkur hujjatlarni avtomototransport vositasi haydovchisidan talab etish tartibi bekor qilinadi.
Yakka tartibdagi taksichilar o‘z faoliyatini faqat agregatorlar xizmatidan foydalangan holda amalga oshiradi
Prezident qaroriga ko‘ra, yakka tartibdagi taksichilar o‘z faoliyatini faqatgina agregatorlar xizmatidan foydalangan holda amalga oshiradi.
Agregatorlar xizmatidan foydalanish uchun yuridik shaxslarga tegishli yo‘nalishsiz taksi yoki yakka tartibdagi taksi litsenziyasiga ega bo‘lish, maxsus tekshiruv punktlarida oylik tibbiy ko‘rikdan o‘tish, 6 oyda kamida 1 marta texnik ko‘rikdan o‘tish kabi shartlarni bajarish lozim bo‘ladi.
Xorijga ishlashga ketayotgan fuqarolarning xorijiy til imtihoni, yo‘l chiptasi va «ishchi viza»ni rasmiylashtirish xarajatlarining bir qismi qoplab beriladi
Prezident qaroriga asosan 2021 yil 1 sentyabrdan 2022 yil 1 sentyabrga qadar Xorijda mehnat faoliyatini amalga oshiruvchi fuqarolarni qo‘llab-quvvatlash hamda ularning huquq va manfaatlarini himoya qilish jamg‘armasi mablag‘lari hisobidan «labor-migration» dasturiy majmuasida ro‘yxatdan o‘tgan, kasb-hunar yoki xorijiy tillarga o‘qigan va tashkillashtirilgan mehnat migratsiyasiga ketayotgan fuqarolarga:
Tug‘ilganlikni qayd etish bilan bog‘liq kompleks davlat xizmatlari butun respublika hududida ko‘rsatiladi
Hukumat qaroriga muvofiq, tug‘ilganlikni qayd etish bilan bog‘liq kompleks davlat xizmatlari butun respublika hududida ko‘rsatiladi.
Ma'lumot uchun, tug‘ilganlikni qayd etish bilan bog‘liq kompleks davlat xizmatlari:
Gul eksport qiladigan tadbirkorlar xarajatlarining yarmi qoplab beriladi 
Prezident qaroriga ko‘ra, 2021 — 2024 yillarda yillik eksport tushumida gul eksportidan tushum ulushi kamida 30 foizni va 100 ming AQSh dollardan ko‘pni tashkil qiladigan tadbirkorlik sub'yektlarining xomashyo (gul ko‘chatlari, urug‘lari, piyozlari va payvandtaglari) importi uchun sarflangan transport xarajatlarining 50 foizi Eksportni rag‘batlantirish agentligi tomonidan qoplanadi.
Pedagog kadrlarini attestatsiyadan o‘tkazish yil davomida amalga oshiriladi
Prezident qaroriga binoan malaka toifasini berish va saqlab qolish bo‘yicha maktabgacha, umumiy o‘rta, o‘rta maxsus, professional va maktabdan tashqari ta'lim tashkilotlari pedagog kadrlarini attestatsiyadan o‘tkazish yil davomida amalga oshiriladi.
Shuningdek, uzrli sabablarga ko‘ra (mehnatga layoqatsizlik, homiladorlik, tug‘ish hamda bolani parvarish qilish ta'tili va boshqalar) attestatsiyadan o‘tmagan pedagog kadrlar ish faoliyatiga qaytganlariga bir yil to‘lgandan so‘ng attestatsiyaga jalb etiladi va mazkur davr mobaynida ularning malaka toifasi saqlab qolinadi.
Ilmiy unvon va ilmiy darajalarni berish vakolati respublikaning nufuzli oliy ta'lim muassasalariga o‘tkaziladi
Prezident farmoniga ko‘ra, ilmiy unvon va ilmiy darajalarni berish vakolati 2021 yil 1 sentyabrdan boshlab respublikaning nufuzli oliy ta'lim muassasalarining ilmiy kengashlariga bosqichma-bosqich o‘tkaziladi.
Jismoniy shaxslarning avtotransport vositalari ko‘chma texnik nazorat liniyalarida majburiy texnik ko‘rikdan o‘tkaziladi
Hukumat qaroriga ko‘ra, jismoniy shaxslarga tegishli bo‘lgan M1 toifadagi avtotransport vositalarini tadbirkorlik sub'yektlari tomonidan majburiy texnik ko‘rikdan o‘tkazishda harakatlanuvchi mobil texnik nazorat liniyalaridan foydalaniladi.
Shuningdek, xorijiy davlatlarga chiqadigan transport vositalaridan tashqari barcha transport vositalariga texnik ko‘rikdan o‘tganligi to‘g‘risidagi talonlarni berish amaliyoti bekor qilinadi.
Davlat ishtirokidagi tashkilotlar tomonidan birjada sotilayotgan mahsulotlarni avtotransportda tashish xizmatlari faqat elektron auksion tartibida amalga oshiriladi
Prezident qaroriga ko‘ra, monopol va davlat ishtirokidagi tashkilotlar tomonidan birja savdolarida sotilayotgan mahsulotlarni avtotransportda tashish xizmatlari faqat elektron logistika savdo portali orqali auksion tartibida amalga oshiriladi.
Ichki ishlar organlarining serjant tarkibidagi lavozimlariga faqat oliy ma'lumotlilar qabul qilinadi
Prezident qaroriga binoan 2021 yil 1 sentyabrdan boshlab:
Masofaviy ta'lim beruvchi NTMlarga binoga ega bo‘lish talabi bekor qilinadi
Prezident qaroriga ko‘ra, masofaviy (onlayn) ta'limga asoslangan nodavlat ta'lim xizmatlarini ko‘rsatish uchun mulkiy yoki boshqa ashyoviy huquqlar asosida binolarning mavjud bo‘lishi haqida talab bekor qilinadi.
Xorijiy tillarni o‘qitish bo‘yicha eng yaxshi natijalarga erishgan maktablarga Prezident sovrini beriladi
Prezident qaroriga asosan xorijiy tillarni o‘qitish bo‘yicha eng yaxshi natijalarga erishgan maktablarni rag‘batlantirish maqsadida O‘zbekiston Respublikasi prezidenti sovrini ta'sis etiladi.
Bunda, sovrin uchun musobaqalar umumta'lim maktablari o‘rtasida 3 bosqichda tashkil etiladi.
Davlat tashkilotlariga ishga qabul qilishdagi tanlov jarayonlarini Internetda jonli kuzatish mumkin bo‘ladi
Prezident qarori bilan davlat hokimiyati va boshqaruvi organlari, davlat unitar korxonalari va muassasalari, davlat ulushi 50 foizdan yuqori tashkilotlarda (keyingi o‘rinlarda — davlat organlari va tashkilotlari) ishga qabul qilishni ochiq tanlov asosida amalga oshirish hamda tanlov doirasida o‘tkaziladigan sinov tadbirlarini Internet tarmog‘i orqali real vaqt rejimida kuzatishni nazarda tutuvchi tartib joriy etiladi.
Jismoniy va yuridik shaxslardan obektlarni «E-auksion» platformasida auksionga chiqarganlik uchun yig‘im olinmaydi
Prezident qarori bilan «E-auksion» savdo platformasidagi elektron onlayn-auksionlar tartib-taomillarining yagona tartibi joriy etildi. Unga ko‘ra, ishtirokchilarga auksionda qatnashish uchun elektron raqamli imzo kaliti sertifikati bepul taqdim qilinadi hamda jismoniy va yuridik shaxslar tomonidan obektlarni auksionga chiqarish uchun to‘lanadigan yig‘im bekor qilinadi.